Dit is in 1878 aangelê op die plaas Grootverlangen en verkry munisipale status in 1903. Dit is vernoem na kommandant Adriaan H. Stander (1817-1896), die oorspronklike eienaar van die plaas. Standerskop (1 640 m), 'n heuwel wes van die dorp, is ook na hom vernoem. Tydens die Eerste Vryheidsoorlog het 'n Britse garnisoen die dorp beleër. Vir drie maande lank het die Boeremagte, wat hulle op die heuwel ingegrawe het, op die Britse magte gevuur - sonder enige ernstige skade.